Նախքան աննախադեպ սրման պատճառի ուրվագծումը, որն անմիջապես կապված է հայաստանյան անցուդարձին, անհրաժեշտ ենք համարում ուշադրություն դարձնել հետեւյալի վրա: Հայաստանում տարածված է մի կարծիք, թե Մոսկվան ազդում եւ նույնիսկ որոշում է երեւանյան դեպքերի ընթացքը, իսկ հակառակ ազդեցությունը գործնականում անհնար է: Բացառվում է նաեւ երկու հասարակությունների՝ միեւնույն գործոններին ենթարկվելու հնարավորությունը: Այս պատկերացումը հենվում է երկու երկրների ակներեւ քանակական տարբերության վրա: «Տարբեր քաշային կատեգորիաների» վերաբերյալ պարզունակ դատողությունները չեն նպաստում Հայաստանի եւ հայության իրական կարողությունը գնահատելու փորձերին: